Държавен вестник, бр. 101, 2004 г., стр. 69

Б Р О Й  101
Д Ъ Р Ж А В Е Н   В Е С Т Н И К
С Т Р .  69
Раздел VII
Тайна на съобщенията и защита на личните данни
при осъществяване на далекосъобщенията
Чл. 27. Регистрираният е длъжен да гарантира тай-
ната на съобщенията и защитата на личните данни
съгласно ЗД.
Раздел VIII
Осигуряване на далекосъобщения при кризи от нево-
енен характер, при въвеждане на режим “военно по-
ложение”, режим “положение на война” или за друго
извънредно положение
Чл. 28. При кризи от невоенен характер, при въ-
веждане на режим “военно положение”, режим “поло-
жение на война” или извънредно положение по чл. 60а
от Закона за отбраната и въоръжените сили на Репуб-
лика България регистрираният е длъжен:
1. да оказва съдействие на компетентните органи
за осигуряване на далекосъобщения чрез мрежата,
която остава под контрола на регистрирания;
2. да изпълнява изискванията на компетентните
органи за ограничаване използването на мрежата в
определено от тях време;
3. безплатно да предоставя достъп до мрежата на
компетентните органи за съобщения и повиквания;
4. при необходимост и след съгласуване с компе-
тентните органи да разработва планове за ползване на
мрежата.
Раздел IХ
Задължения, свързани с националната сигурност
Чл. 29. В случай на необходимост, свързана с наци-
оналната сигурност, регистрираният осигурява възмож-
ност за осъществяване на наблюдение и достъп до
мрежата и предоставяните услуги от страна на специ-
ализираните органи.
Чл. 30. За нуждите на националната сигурност и
отбраната на страната регистрираният е длъжен всеки
6 месеца да предоставя информация относно предоста-
вяните чрез мрежата услуги и информация за настъпи-
ли разширения, модернизации и промени в мрежата,
както и перспективите за нейното развитие.
Раздел Х
Такси
Чл. 31. Съгласно действащата тарифа за таксите,
които се събират от Комисията за регулиране на съоб-
щенията по ЗД, регистрираните заплащат:
1. административна такса—за услугата—разглеж-
дане на заявление;
2. регистрационна такса—за административните
разходи по регистрацията.
Раздел ХI
Контрол и санкции
Констатиране на нарушения и налагане
на санкции
Чл. 32. (1) Констатирането на нарушения и налага-
нето на санкции за неспазването на условията и изиск-
ванията на лицензията се извършват по реда на ЗД.
(2) Контролът се осъществява от оправомощени
служители съгласно ЗД.
Съдействие на контролиращите органи
Чл. 33. При осъществяване на контрола регистри-
раният е длъжен да оказва съдействие на оправомоще-
ните служители на КРС при изпълнение на техните
функции и дадени права съгласно ЗД.
Раздел ХII
Регистрация
Лица, които могат да бъдат регистрирани
Чл. 34. По лицензията се регистрират физически
лица—еднолични търговци и юридически лица.
Заявление
Чл. 35. (1) За регистрация по лицензията заявите-
лят подава до КРС заявление по образец, публикуван
на Интернет страницата на КРС.
(2) Заявлението съдържа:
1. данни за индивидуализация на заявителя;
2. желан териториален обхват;
3. описание на предоставяните услуги;
4. технически данни за мрежата;
а) вид на абонатния интерфейс, използван в мрежата;
б) вид на използваните далекосъобщителни уст-
ройства;
в) стандарти и препоръки, съгласно които ще се
извършва далекосъобщителната дейност;
г) вид модулация.
(3) Към заявлението се прилагат:
1. заверено от заявителя копие на удостоверение за
регистрация по БУЛСТАТ;
2. заверено от заявителя копие на удостоверение за
данъчна регистрация;
3.  удостоверение за актуално състояние;
4. копие от документ за платени такси по чл. 31.
(4) Всички документи се представят на български
език в два екземпляра.
Процедура по регистрация
Чл. 36. В 30-дневен срок от постъпване на заявле-
нието и придружаващите го документи, ако са изпъл-
нени изискванията по тази лицензия, КРС регистрира
заявителя чрез вписване в регистъра и му издава удос-
товерение за регистрация.
Чл. 37. (1) Правата и задълженията по изпълнени-
ето на дейността по лицензията възникват от момента
на регистрация.
(2) Правата и задълженията по изпълнението на
дейността по лицензията възникват и в случай, че
лицето отговаря на условията и изискванията, пред-
видени в общата лицензия, но КРС не се е произнес-
ла в 30-дневен срок от подаване на заявлението по
чл. 35.
Чл. 38. (1) В случаите, когато лицето не отговаря
на условията и изискванията, предвидени в общата ли-
цензия, КРС с мотивирано решение отказва регистра-
цията и уведомява писмено лицето в 7-дневен срок от
приемане на решението.
(2) В случаите по ал. 1 таксата по чл. 31, т. 2 се връща
на заявителя в срок до 10 дни от влизането в сила на
решението на КРС, с което се отказва регистрацията.
Промени в регистрацията
Чл. 39. (1) Когато настъпи промяна в данните по
чл. 35, ал. 2, регистрираният в 14-дневен срок уведомя-
ва КРС.
(2) Комисията за регулиране на съобщенията в 30-
дневен срок от подаване на уведомлението по ал. 1
отразява настъпилите промени в удостоверението за
регистрация.
Заличаване на регистрацията
Чл. 40. (1) Комисията за регулиране на съобщени-
ята може с мотивирано решение да заличи регистраци-
ята по лицензията в следните случаи:
1. съществено или системно нарушение на Закона
за далекосъобщенията или условията на лицензията;
2. действия на регистрирания, които застрашават
националната сигурност.
(2) В случаите по ал. 1 КРС заличава регистрация-
та, ако в 30-дневен срок след получаване на писмено
предупреждение регистрираният не е прекратил нару-
шението и не е отстранил последиците от него.
Чл. 41. Регистрацията по лицензията се заличава
при писмено искане на регистрирания.